Вось і ў той дзень нячысты занёс у хату Матруны дваіх гітлераўскіх салдат. Што можна знайсці ў хаце, дзе даўно ўжо было шмат разоў абшукана? У куце на паліцы стаялі парожнія гаршчкі і некалькі глякоў. Посуд быў без прыкмет малака. Карову ў мінулым го-дзе немцы забралі. Адзін з немцаў пераглядзеў усе гаршчкі і глякі. Не знайшоўшы нічога, зазірнуў у кадушку, дзе ў дне было крыху вады. Нахіліўся, каб лепш разглядзець, і тут квактуха азвалася, мусіць, убачыла чужынца. Немец радасна залапатаў нешта другому. Матруна на паспела нават войкнуць, як гітлеравец спрытна выцягнуў куру і закруціў ёй галаву пад крыло.